Source: http://www.epi.sk/zz/1990-233/znenie-19900701
Timestamp: 2019-07-17 16:58:24+00:00

Document:
233/1990 Zb. Nariadenie vlády Slovenskej republiky, ktorým sa ustanovujú odchýlky od Zákonníka práce pre pracovní... | Aktuálne znenie
Hľadaj v 233/1990 ×
Nariadenie vlády č. 233/1990 Zb.Nariadenie vlády Slovenskej republiky, ktorým sa ustanovujú odchýlky od Zákonníka práce pre pracovníkov v osobitnom zapojení
Platnosť od 15.06.1990 do31.12.1996
Účinnosť od 01.07.1990 do31.12.1996
Zrušený 206/1996 Z. z.
Dohoda o osobitnom zapojení (§ 1)
Postup pri určení mzdy (§ 2)
Odmeňovanie prestojov (§ 3)
Náhrada mzdy za dôležité osobné prekážky v práci (§ 4 - § 5)
Práca nadčas a príplatky za prácu vo sviatok (§ 6)
Podrobnosti o pracovných podmienkach (§ 7)
Zrušovacie ustanovenie (§ 8)
Aktuálne znenie 01.07.1990 - 31.12.1996
zo 16. mája 1990,
ktorým sa ustanovujú odchýlky od Zákonníka práce pre pracovníkov v osobitnom zapojení
Vláda Slovenskej republiky podľa § 267 ods. 5 Zákonníka práce po prerokovaní s príslušnými odborovými orgánmi a Slovenským Roľníckym družstevným zväzom nariaduje:
Dohoda o osobitnom zapojení
Organizácia môže s pracovníkom uzavrieť dohodu o osobitnom zapojení.
Postup pri určení mzdy
(1) Pracovníkom v osobitnom zapojení1) (ďalej len „pracovník“) určí organizácia mzdu na základe ich tržieb. Organizácia súčasne určí minimálne mesačné odvody jednotlivých pracovníkov na základe kalkulácie vlastných nákladov a ďalších zložiek ceny výkonu.2)
(2) Pri vyššom mesačnom odvode patrí pracovníkovi mzda podľa vnútorných mzdových predpisov a kolektívnych zmlúv organizácie.
(3) Mesačný odvod sa pomerne zníži za dobu dovolenky na zotavenie a celodenných prekážok v práci3) a za sviatok, pokiaľ nepripadá na deň nepretržitého odpočinku v týždni.
(4) Nárok na mzdu vzniká pracovníkovi po splnení mesačnej odvodovej povinnosti.
Odmeňovanie prestojov
Pri prestojoch4) kratších ako jeden deň alebo jednu smenu nepatrí pracovníkom náhrada mzdy.
Náhrada mzdy za dôležité osobné prekážky v práci
(1) Pri dôležitých osobných prekážkach v práci5) kratších ako jeden deň alebo jednu smenu pracovníkom nepatrí náhrada mzdy.
(2) Ak sa organizácia a pracovník dohodli na rozsahu a rozvrhnutí pracovného času (§ 7), poskytuje sa pracovníkovi náhrada mzdy aj pri dôležitých osobných prekážkach v práci kratších ako jeden deň, pokiaľ nevyhnutne zasiahli do tohto pracovného času.
Za celodennú prekážku v práci sa považuje prekážka, ktorá trvá po dobu zodpovedajúcu priemernej dĺžke pracovnej smeny vyplývajúcej z určeného týždenného pracovného času pracovníka.
Práca nadčas a príplatky za prácu vo sviatok
(1) Na pracovníkov sa nevzťahujú ustanovenia Zákonníka práce o práci nadčas.6)
(2) Pracovníkom nepatrí príplatok za prácu vo sviatok.7)
Podrobnosti o pracovných podmienkach
Organizácia a pracovník si môžu dohodnúť v pracovnej zmluve rozsah a rozvrhnutie pracovného času, ktorý pracovník odpracuje v určenom pracovnom čase, ako aj to, ktoré dni v týždni sa budú pre účely náhrady mzdy za sviatok považovať za dni nepretržitého odpočinku v týždni.
Zrušujú sa smernice Ministerstva vnútra Slovenskej socialistickej republiky a Ministerstva financií Slovenskej socialistickej republiky zo 4. 2. 1970 č. MH-78/1970 a MF 3/266/1970 na vykonávanie činnosti formou osobitného zapojenia pracovníkov v podnikoch miestneho priemyslu a komunálnych služieb, registrované v čiastke 27/1970 Zb.
Toto nariadenie nadobúda účinnosť 1. júlom 1990.
1) § 267 ods. 4 Zákonníka práce.
2) § 6 až 10 vyhlášky Federálneho ministerstva financií č. 21/1990 Zb. o kalkulácii.
3) § 124 až 130 Zákonníka práce.
4) § 129 Zákonníka práce.
5) § 127 a 128 Zákonníka práce.
6) § 96 až 98 Zákonníka práce a § 116 Zákonníka práce.
7) § 117 ods. 1 Zákonníka práce.

References: § 5
 § 267
 § 267
 § 6
 § 124
 § 129
 § 127
 § 96
 § 116
 § 117